# **ACORD DE MEDIU**

**Nr. 7747 din 18.12.2017**

Ca urmare a cererii adresate de **RICOSTAR SRL,** cu sediul în Str. FN, Nr. FN, Adunaţii-Copăceni , Judetul Giurgiu, înregistrată la APM Giurgiu cu nr. 7747/22.09.2017, în vederea obținerii acordului de mediu pentru proiect, în urma parcurgerii procedurii de reglementare de către APM Giurgiu, în baza:

* **Ordonanței de urgență a Guvernului nr. 195/2005** privind protecția mediului, aprobată cu modificări și completări prin Legea nr. 265/2006, cu modificările și completările și ulterioare;
* **Hotărârii Guvernului** **nr. 38/2015** privind organizarea și funcționarea Ministerului Mediului, Apelor și Pădurilor;
* **Hotărârii Guvernului nr. 1000/2012** privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia;
* **Hotărârii Guvernului nr. 445/2009** privind evaluarea impactului anumitor proiecte publice și private asupra mediului, cu modificările și completările și ulterioare;
* **Ordinul Ministerului Mediului și Pădurilor nr. 135/2010** privind aprobarea metodologiei de aplicare a evaluării impactului asupra mediului pentru proiecte publice și private;
* **Ordinul Ministerului Mediului și Pădurilor nr. 19/2010** pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar;
* **Ordinului Ministerului Apelor și Protecției Mediului nr. 863/2002** privind aprobarea Ghidurilor metodologice aplicate etapelor procedurii cadru de evaluare a impactului asupra mediului;
* **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sǎlbatice, cu modificǎrile și completǎrile ulterioare, aprobată prin Legea nr. 49/2011,

**se emite:**

**ACORD DE MEDIU**

**pentru proiectul**

Bazin piscicol cu exploatare de agregate minerale

**titular: RICOSTAR SRL**,

**având amplasamentul: com. Adunații Copăceni, sat Adunații Copăceni, jud. Giurgiu**,

**în scopul** stabilirii condițiilor și a măsurilor pentru protecția mediului care trebuie respectate pentru realizarea proiectului,

**care prevede:**

# **I. Descrierea proiectului, lucrările prevăzute de proiect, inclusiv instalațiile și echipamentele**

Bazinul piscicol va fi amplasat în bazinul hidrografic al râului Argeş, pe terasă mal drept a lucrării “Amenajare râul Argeş pentru apărare contra inundaţiilor, irigaţii şi alte folosinţe”, între km 65+160 - km 65+290, la cca. 360,0 m faţă de drumul tehnologic existent pe mal, la cca. 1,3 km est de intravilanul com. Adunaţii Copăceni şi la cca 3,1 km aval de podul de pe DN 5 Bucureşti-Giurgiu (km 68+250).

Bazinul piscicol va fi amplasat în intravilanul comunei Adunaţii Copăceni, pe un teren neproductiv, şi va ocupa o suprafaţă totală de 32.448 mp.

În urma exploatării agregatelor naturale, va rezulta un bazin piscicol cu suprafaţa de 2.84 ha.

Terenul ocupat de viitoarea amenajare piscicolă are o forma aproximativ dreptunghiulară, cu lungimea medie de 253,9 m şi lăţimea medie de 127,8 m şi cote ale terenului ce variază între 59,46 mdMN şi 60,04 mdMN.

Punctele care delimitează proprietatea

|  |  |  |  |  |  |
| --- | --- | --- | --- | --- | --- |
| NR.PUNCT | X(N) | Y(E) | NR.PUNCT | X(N) | Y(E) |
| 1 | 307319,99 | 586490,30 | 11 | 307146,95 | 586703,77 |
| 2 | 307244,65 | 586710,78 | 12 | 307123,50 | 586700,57 |
| 3 | 307238,21 | 586714,93 | 13 | 307113,77 | 586700,10 |
| 4 | 307221,11 | 586717,36 | 14 | 307198,99 | 586448,67 |
| 5 | 307203,13 | 586717,70 | 15 | 307208,15 | 586451,38 |
| 6 | 307187,15 | 586716,14 | 16 | 307231,98 | 586459,07 |
| 7 | 307178,53 | 586713,65 | 17 | 307254,88 | 586468,46 |
| 8 | 307174,22 | 586711,49 | 18 | 307259,93 | 586470,01 |
| 9 | 307155,79 | 586706,03 | 19 | 307274,00 | 586475,88 |
| 10 | 307147,44 | 586702,36 | 20 | 307313,858 | 586488,88 |

Punctele care delimitează zona de exploatare/bazin piscicol

|  |  |  |  |  |  |
| --- | --- | --- | --- | --- | --- |
| NR.PUNCT | X(N) | Y(E) | NR.PUNCT | X(N) | Y(E) |
| A | 307313,12 | 586494,93 | D | 307122,75 | 586689,25 |
| B | 307240,42 | 586707,56 | E | 307201,90 | 586455,71 |
| C | 307190,65 | 586711,46 |  |  |  |

Agregatele vor fi sortate în staţia de sortare existentă, amplasată la distanţa de cca. 180 m de perimetrul de exploatare.

Caracteristicile amenajării piscicole vor fi următoarele:

|  |  |  |
| --- | --- | --- |
| Caracteristici bazin piscicol | U.M | Valori |
| Suprafața perimetru proprietate la cota 59,50 | ha | 3,2448 |
| Suprafața propusă pentru excavație | ha | 2,84 |
| Suprafața luciu de apă la cota 54,50 m | ha | 2,49 |
| Volum de apă | mii mc | 101,66 |
| Adâncimea maximă a săpăturii | m | 9,54 |
| Adâncimea apei | m | 4,0 |
| Panta taluz |  | 1:1 |

Volumul total de agregate minerale propus să se excaveze pe suprafața de 2,84 ha, este de 247,721 mii mc material, din care 225,135 mii mc material util și 22,586 mii mc steril.

Materialul steril va fi depozitat în zona pilierului de protecție perimetral.

Nu se prevăd lucrări pentru alimentare cu apă și evacuarea apei prin pompare din bazin.

Alimentarea cu apă a bazinului piscicol se va face natural din pânza freatică.

Volumul mediu de apă necesar este de 101,66 mii mc (pentru S=2,49 ha).

Volumul de apă care intră în bazin prin curgere subterană este de150,490 mii mc, volumul de apă provenit din precipitații este de 14,94 mii mc/an, iar volumul de apă pierdut prin evapotranspirație este de 12,45 mii mc/an.

Rezultă că primenirea bazinului piscicol se face de 1,5 ori/an, ceea ce demonstrează că variația volumului de apă la nivelul unui an de zile satisface necesarul de apă pentru realizarea unei exploatări piscicole.

Procesul tehnologic de exploatare a balastului în vederea valorificării lui cuprinde următoarea succesiune de operații:

a. Bornarea perimetrului

b. Lucrări de excavare, în abataj frontal sau lateral, cu poziționarea utilajului la aceeași cotă cu mijlocul de transport (autobasculantele)

c. Transportul materialului extras

d. Prelucrarea prin sortare-spalare, în cadrul stației de sortare situată la distanța de cca. 180 m de perimetrul de exploatare

e. Lucrari de de sistematizare a excavației la finele perioadei autorizate

f. Imprejmuirea perimetrului

Se va trasa conturul fâșiei curente de exploatare prin pichetare și se vor stabili căile de intrare ieșire din frontul de lucru. Se va borna perimetrul total de exploatare.

Decopertarea se va realiza cu buldozerul, materialul rezultat fiind folosit la nivelarea zonei de excavare și la întreținerea drumurilor de exploatare. Exploatarea agregatelor minerale se va face între limitele exploatabile, interzicându-se lucrări de excavații în zona pilierilor.

Exploatarea perimetrului se va face în fâșii longitudinale având lungimea de 50-100 m și lățime 10,0 m, paralele cu latura perimetrului, dinspre sud spre nord, cu taluzarea permanentă a malului cu respectarea adâncimii de excavare. Lucrarile de excavare se vor face cu respectarea pilierilor de siguranță.

Materialul excavat va fi încărcat în autobasculante și transportat în stația de sortare.

Lucrările de excavare se vor face cu respectarea pilierilor de siguranță.

Exploatarea se va face în două trepre, astfel:

* treapta 1, între cotele 59,46/60,04 mdMN și 55,50 mdMN;
* treapta 2, între cotele 55,50 mdMN și 50,50 mdMN.

Dotarea tehnică - beneficiarul are în dotare următoarele utilaje de bază:

* două excavatoare hidraulice echipate cu draglină cu cupă de 1,25 mc, care va excava materialul atât deasupra nivelului hidrostatic cât și sub acesta;
* un încărcător frontal tip WOLLA cu cupă de 3,2 mc, utilizat pentru încărcarea materialului excavat în mijloacele de transport;
* un buldozer S 1500 pentru decopertare și pentru haldarea materialului steril;
* autobasculante cu capacitatea de 16 t pentru transportul balastului sau agregatelor sortate către diverși beneficiari.

Lucrările de amenajare piscicolă

Viitorul bazin piscicol, ce va rezulta în urma exploatării de balast, va fi folosit pentru agrement, respectiv pescuit sportiv. Bazinul va avea suprafața de 28400 mp și un luciu de apă de 24900 mp. Suprafața de 4048 mp ce reprezintă pilirii va fi amenajat ca spațiu verde.

Bazinul piscicol se va popula cu pește din specia crapului și carasului de cultură, puietul necesar fiind procurat din ferme specializate. Cantitatea de puiet necesar este de 150-155 kg/ha și are greutatea de 30 g/buc. Pentru bazinul piscicol se vor procura 350 kg puiet.

Pentru protejarea malurilor s-a prevăzut perdea de protecție din stuf.

# **II. Motivele și considerentele care au stat la baza emiterii acordului de mediu**

1. **Modul de încadrare în planul de urbanism și amenajare a teritoriului:**

Conform certificatului de urbanism nr. 107/14.09.2017 emis de Primăria comunei Adunații Copăceni, folosința actuală a terenului este teren intravilan cu destinația de sport și agrement.

1. **Motivele/criteriile pe baza cărora s-a ales alternativa de realizare a proiectului, inclusiv tehnologică și de amplasament:**

Analiza alternativelor, în concepția, proiectarea, execuția, exploatarea și monitorizarea unei investiții din punct de vedere al protecției mediului, se poate referi la următoarele elemente:un amplasament alternativ; alt moment de demarare a proiectului; măsuri de ameliorare a impactului, cai de acces, depozitare și manipulare; refacerea ecologică a zonei afectate, dupa încetarea activității.

Solutiile de tehnologie sunt la nivelul unor bune tehnici în domeniu, sunt soluții asemănătoare generale pentru toate obiectivele de acest gen, oriunde s-ar afla, sunt soluții implementate de titularul proiectului din considerente economice, vizând implicit protecția mediului. În stabilirea soluțiilor constructive pentru lucrările propuse s-au avut la bază următoarele principii:

* alegerea soluțiilor tehnico-economice, cu tehnologii și materiale adecvate pentru fiecare obiectiv în parte;
* încadrarea lucrărilor în prevederile legislative, standardele și normativele iîn vigoare, pentru asigurarea exigențelor de calitate a construcțiilor, pe toată durata de existență a acestora.

Criteriile avute în vedere pentru analiza amplasamentului sunt:

A) Criterii geologice, pedologice și hidrogeologice:

 a) caracteristicile și dispunerea în adâncime a straturilor geologice;

b) folosințele actuale ale terenurilor și clasa de fertilitate, evaluarea lor economică, financiară si socială pentru populația din zonă;

c) structura (caracteristici fizico-chimice si bacteriologice), adâncimea și direcția de curgere a apei subterane;

d) distanța față de cursurile de apă, față de albiile minore și majore ale acestora, față de apele stătătoare, față de apele cu regim special și față de sursele de alimentare cu apă;

e) starea de inundabilitate a zonei;

 f) aportul de apă de pe versanți la precipitații.

B) Criterii climatice:

a) direcția dominantă a vânturilor în raport cu așezările umane sau cu alte obiective ce pot fi afectate de emisii de poluanți în atmosferă;

b) regimul precipitațiilor.

C) Criterii economice:

a) necesitatea unor amenajări - drumuri de acces

D) Criterii suplimentare:

a) accesul;

 b) topografia terenului.

Alternativele relevante posibile care au fost studiate pentru proiectul analizat pot fi grupate în două alternative:

* Alternativa „zero” (nerealizarea proiectului);
* Alternativa realizării proiectului (un proiect bazat pe un concept sau alternativa tehnologică).

Alternativa 0

Aceasta alternativa releva absenta oricărei schimbări în situația existentă, însă nu relevă avantaje pentru aspectele de mediu, tehnico-economice.

Alternativa realizării proiectului - conduce la următoarele avantaje:

* creșterea economică locală și regională;
* se vor crea noi locuri de muncă;
* contribuie la existența unui mediu mai protejat, mai bine manageriat, prin promovarea conceptului de durabilitate în gestionarea resurselor zonei.

Conform raportului privind impactul asupra mediului s-a ajuns la următoarele concluzii:

* lucrările de amenajare a bazinului piscicol, cu extracţie de nisipuri si pietrişuri din perimetrului analizat, nu se constituie în surse de impact major asupra aerului, apelor suprafaţă şi subterane, vegetaţiei şi faunei terestre, solului şi subsolului şi nici asupra aşezărilor umane sau a altor obiective din zonă;
* zona în care se resimte impactul direct al lucrărilor de exploatare a agregatelor minerale se limitează strict la perimetrul de exploatare; într-o măsură mai mică, impactul se resimte şi în zonele învecinate.
* la nivel global, se poate aprecia ca investiţia proiectată nu va avea ca efect creşterea gradului de poluare a factorilor de mediu la nivelul zonei;
* activitatea de creştere a peştilor nu poate constitui un factor de poluare, singurul aspect negativ care ar putea sa apară fiind creşterea conţinutului de substanţe organice, în cazul furajării în exces a populaţiei piscicole;
* proiectul nu se va realiza în situri Natura 2000 sau în alte zone protejate.
1. **Încadrarea în BAT, BREF, după caz: nu este cazul.**
2. **Respectarea cerințelor comunitare transpuse în legislația națională:**

Pentru proiect s-a realizat evaluarea impactului asupra mediului conform prevederilor în vigoare:

* Hotărârea Guvernului nr. 445/2005 privind evaluarea impactului anumitor proiecte publice şi private asupra mediului, care transpune prevederile Directivei 2011/92/UE a Parlamentului European şi a Consiliului privind evaluarea anumitor proiecte publice şi private asupra mediului şi implementată prin,
* Ordinul Ministerului Mediului şi Pădurilor nr. 135/2010 privind aprobarea metodologiei de aplicare a evaluării impactului asupra mediului pentru proiecte publice şi private.
1. **Modul cum răspunde/respectă obiectivele de protecția mediului din zonă pe aer, apă, sol etc.:**

Cantităţile de poluanţi care vor ajunge în mod obişnuit în perioada de execuţie şi funcţionare în cursurile de apă, pe sol sau în aer nu vor afecta ecosistemele terestre şi acvatice sau folosinţele de apă.

Concluziile Raportului privind impactului asupra mediului sunt favorabile implementării proiectului din perspectiva potenţialelor efecte asupra mediului, astfel:

* **factorul de mediu “*apa”***: activităţile desfăşurate în cadrul perimetrului nu se constituie în surse de impact major asupra apelor subterane şi de suprafaţă şi nu sunt afectate ecosistemele acvatice şi nici folosinţa apelor;
* **factorul de mediu “aer”:** emisiile din zona perimetrului de exploatare vor influenţa foarte puţin creşterea concentraţiilor de fond din zonă, concentraţii estimate a fi sub limitele cerinţelor reglementărilor în vigoare privind calitatea aerului; emisiile de particule rezultate în urma procesului de extracţie, încărcare şi transport ale balastului sunt considerate nesemnificative;
* **factorul de mediu “sol”:** activităţile desfăşurate în cadrul perimetrului de exploatare nu se constituie în surse de impact major asupra solului
1. **Compatibilitatea cu obiectivele de protecție a sitului Natura 2000, după caz:nu este cazul.**
2. **Luarea în considerare a impactului direct, indirect și cumulat cu al celorlalte activități existente în zonă etc: nu este cazul.**

# **III. Măsuri pentru prevenirea, reducerea și, unde este posibil, compensarea efectelor negative semnificative asupra mediuluI:**

1. **măsuri în timpul realizării proiectului pe factori de mediu și efectul implementării acestora:**
* pentru protecţia calităţii apelor:
* întreţinerea utilajelor conform cărţii tehnice şi cerinţelor legale, pentru a evita pierderile de carburanţi sau lubrifianţi;
* reparaţiile utilajelor se vor efectua în ateliere specializate;
* alimentarea cu carburanţi şi lubrifianţi se va face în locuri special amenajate, evitându-se pierderile;
* se interzice depozitarea deşeurilor rezultate din activitate şi a celor menajere în afara locurilor special amenajate;
* se vor realiza 2 foraje de monitorizare înainte de începerea execuţiei excavaţiilor la bazinul piscicol pentru evidenţierea parametrilor de capăt cantitativi şi calitativi ai pânzei freatice, respectiv: nivelul hidrostatic şi indicatorii de calitate (indicatori: pH, NH4, NO2, NO3, Ptotal, CBO5);
* coordonatele STERO 70 ale celor două foraje vor fi următoarele:

|  |  |  |  |  |  |
| --- | --- | --- | --- | --- | --- |
| Foraj | X (N) | Y (E) | Z (mdMN) | H (m) | Dn (mm) |
| F1 | 307296,82 | 586550,72 | 59,94 | 10 | 160 |
| F2 | 307149,70 | 586602,10 | 59,80 | 10 | 160 |

* pentru protecţia calităţii aerului:
* întreţinerea adecvată a utilajelor, verificarea lor periodică şi înlocuirea celor cu deficienţe majore;
* asigurarea funcţionării motoarelor vehiculelor la parametrii normali, exploatarea raţională a acestora (evitarea exceselor de viteză şi încărcătură) şi respectarea metodologiei de exploatare, în vederea menţinerii nivelului gazelor de eşapament produse, sub limitele admise;
* stropirea cu apă a drumurilor de acces în perioadele lipsite de precipitaţii;
* evitarea activităţilor de încărcare/descărcare a autovehiculelor cu materiale generatoare de praf în perioadele cu vânt puternic.
* pentru protecţia calităţii solului şi subsolului:
* utilizarea doar a căilor de acces pentru utilajele de lucru;
* activitatea de exploatare se va realiza doar pe suprafaţa de teren aferentă investiţiei, fără a afecta terenurile învecinate;
* intervenţia promptă cu material absorbant în cazul scurgerilor de produse petroliere pe sol;
* depozitarea controlată, numai în spaţii special amenajate a deşeurilor până la valorificarea acestora sau eliminarea finală;
* evacuarea periodica a deşeurilor rezultate, ca urmare a desfăşurării activităţilor şi evitarea formării de stocuri de deşeuri pe amplasament;
* extragerea şi depozitarea separată a păturii de sol vegetal;
* respectarea programului de lucrări, stabilit prin planul şi proiectul tehnic de refacere a mediului;
* se vor realiza lucrările de refacere a mediului pe măsură ce se vor realiza lucrările de exploatare;
* reducerea vitezei de deplasare a utilajelor;
* se vor respecta panta taluzelor şi adâncimea maximă de exploatare;
* respectarea pilierilor de protecţie faţă de terenurile şi obiectivele limitrofe;
* folosirea drumurilor existente, numai în baza unor convenţii încheiate cu deţinătorii acestora;
* se vor respecta prevederile H.G. nr. 1373/2008 privind reglementarea furnizării transportului rutier de bunuri divizibile pe drumurile publice ale României;
* întreţinerea permanentă a drumurilor tehnologice şi a drumurilor de acces.
1. **măsuri în timpul exploatării și efectul implementării acestora:**

În cazul producerii unor poluări accidentale se intervine imediat pentru înlăturarea cauzei şi limitarea efectelor prin:

* anunţarea persoanelor cu atribuţii pentru combaterea poluări, în vederea trecerii imediate la măsurile şi acţiunile necesare eliminării cauzelor poluării şi diminuarea efectelor acestora;
* informarea asupra operaţiilor de sistare a poluării prin eliminarea cauzelor care au produs-o şi de combatere a efectelor acesteia.
1. **măsuri pentru închidere/demolare/dezafectare și reabilitarea terenului în vederea utilizării ulterioare, precum și efectul implementării acestora:**

conform planului şi proiectului tehnic de refacere a mediului.

1. **măsuri de reducere sau eliminare a impactului asupra ariei naturale protejate de interes comunitar, condițiile și modul/calendarul de implementare a acestora:**

proiectul nu se va realiza în situri Natura 2000 sau în alte zone protejate.

1. **măsuri compensatorii aprobate/acceptate de autoritatea competentă pentru protecția mediului, condițiile și modul/calendarul de implementare a acestora;** nu este cazul întrucât proiectul nu se va realiza în situri Natura 2000 sau în alte zone protejate.

# **IV. Condiții care trebuie respectate:**

**1. În timpul realizării proiectului:**

Titularul trebuie să desemneze o persoană responsabilă cu protecţia mediului pe perioada realizării proiectului şi pe perioada de funcţionare/exploatare, care să urmărească respectarea măsurilor, condiţiilor din actele de reglementare, să anunţe autorităţile responsabile în situaţia apariţiei unor evenimente neprevăzute care pot să afecteze factorii de mediu

1. **condiții de ordin tehnic cerute prin prevederile actelor normative specifice (românești sau comunitare):**
* protecţia calităţii aerului:
* utilajele şi mijloacele de transport vor fi verificate periodic în ceea ce priveşte nivelul de monoxid de carbon şi concentraţiile de emisii ale gazelor de eşapament şi vor fi puse în funcţiune numai după remedierea eventualelor defecţiuni;
* reducerea în perioadele cu vânt puternic a proceselor tehnologice care produc mult praf sau se va realiza o umectare mai intensă a suprafeţelor;
* drumurile de şantier vor fi permanent întreţinute prin nivelare şi stropire cu apă pentru a se reduce praful;
* condiţie impusă va fi ca utilajele să nu funcţioneze „în gol” - în acest fel se va micşora consumul de combustibil şi emisiile de poluanţi vor fi mai mici.
* protecţia calităţii solului şi subsolului:
	+ - alimentarea cu carburanţi a mijloacelor de transport se va face doar pe amplasament special amenajat;
		- eventualele pierderi de carburanţi vor fi colectate rapid, pentru a preveni deversarea lor peste prag şi poluarea solului şi apelor;
		- în cazul apariţiei unor pierderi de produse petroliere, acestea vor fi îndepărtate cu materiale absorbante care se vor colecta în containere etanşe, acoperite şi etichetate;
		- este obligatorie refacerea mediului în conformitate cu planul de refacere a mediului;
		- limitarea intervenției asupra solului şi vegetaţiei şi protejarea biosistemelor care se află în vecinătatea perimetrului de exploatare;
		- păstrarea pilierilor de protecţie pentru obiectivele din zona exploatării;
		- se vor folosi drumurile existente, numai în baza unor convenţii încheiate cu deţinătorii acestora;
		- se vor respecta prevederile H.G. nr. 1373/2008 privind reglementarea furnizării transportului rutier de bunuri divizibile pe drumurile publice ale României;
		- refacerea unghiurilor de taluz al zonelor afectate de exploatare.
* protecţia calităţii apei:
	+ - se vor respecta normele de protecţie sanitară a surselor de alimentare cu apă subterană sau de suprafaţă;
		- se vor păstra pilierii de protecţie faţă de terenurile şi obiectivele limitrofe pentru a nu le afecta pe acestea şi alte obiective existente în zonă aparţinând altor persoane fizice sau juridice;
		- este interzisă deversarea deşeurilor de orice tip sau a resturilor de materiale, a materialelor în albiile cursurilor de apă permanente sau nepermanente;
		- este interzisă deversarea de ape uzate neepurate sau a reziduurilor în apele de suprafaţă sau subterane;
		- se interzice staţionarea utilajelor în cursurile de apă;
		- în cazul producerii de poluări accidentale, inundaţii sau la apariţia altor situaţii critice se vor întreprinde măsuri imediate de înlăturare a factorilor generatori de poluare, lucrări de apărare la viituri a obiectivului aflat în execuţie şi vor fi anunţate autorităţile responsabile cu protecţia apelor, precum şi utilizatorii de apă afectaţi;
		- realizarea lucrărilor se vor face conform documentaţiei depuse şi în conformitate cu condiţiile din avizul de gospodărire a apelor;
		- nu se vor spăla autovehicule sau utilaje în corpurile de apă de suprafaţă;
		- nu se vor deversa în corpurile de apă produse petroliere sau alte substanţe chimice care pot produce modificarea calităţii apei;
		- respectarea prevederile avizului de gospodărirea apelor.
* managementul deşeurilor:
	+ - în frontul de lucru se interzic operaţiunile de schimbare a uleiului, demontarea sau dezasamblarea utilajelor sau mijloacelor de transport;
		- schimbul de acumulatori va fi efectuat în ateliere specializate;
		- deşeurile de produse petroliere rezultate în urma accidentelor vor fi colectate, stocate în recipiente speciale şi eliminate conform legislaţiei specifice, în unităţi special autorizate.
* protecţia împotriva zgomotului şi vibraţiilor:
	+ - se vor folosi drumurile existente numai în baza unor convenţii încheiate cu deţinătorii acestora;
		- se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;
		- întreţinerea permanentă a drumurilor de acces;
		- întreţinerea şi funcţionarea la parametrii normali a mijloacelor de transport, utilajelor de extracţie, precum şi verificarea periodică a stării de funcţionare a acestora, astfel încât să fie atenuat impactul sonor;
		- reducerea vitezei de circulaţie şi a capacităţii de transport pe drumurile publice;
		- se vor respecta prevederile STAS 10009-88 privind protecţia împotriva zgomotului şi vibraţiilor.

Pentru prevenirea potenţialelor accidente rezultate ca urmare a activităţilor desfăşurate în cadrul perimetrului de exploatare este necesară adoptarea următoarelor măsuri:

* verificarea, înainte de intrarea în lucru, a utilajelor şi mijloacelor de transport, dacă acestea funcţionează la parametrii optimi şi dacă nu sunt eventuale defecţiuni care ar putea conduce la eventuale scurgeri de combustibil;
* se vor întocmi programe de intervenţie care să prevadă măsurile necesare, echipele, dotările şi echipamentele de intervenţie în caz de accident;
* realizarea de semnalizări şi alte avertizări, pentru a delimita zonele de lucru;
* identificarea zonelor cu alunecări de teren, semnalizarea acestora şi realizarea de lucrări de stabilizare.
1. **condiții de ordin tehnic care reies din raportul privind impactul asupra mediului care integrează concluziile evaluării adecvate:nu este cazul.**
2. **condițiile necesare a fi îndeplinite în timpul organizării de șantier: nu este cazul.**
3. **planul de monitorizare a mediului:**

Monitorizarea factorilor de mediu constă în:

* monitorizarea stabilităţii fizice a lucrărilor realizate pe măsura realizării bazinului piscicol;
* monitorizarea creşterii plantelor pe suprafeţele ecologizate;
* monitorizarea calităţii apei subterane (conform prevederilor avizului de gospodărire a apelor);
* se va ţine evidenţa deşeurilor generate, colectate, stocate temporar şi valorificate/eliminate, pe fişe de evidenţă, pentru fiecare tip de deşeu în parte; **anual** (până la data de 31 martie a anului în curs pentru anul anterior) aceste evidenţe vor fi raportate la A.P.M. Giurgiu, conform Legii nr. 211/2011.

|  |  |  |  |  |
| --- | --- | --- | --- | --- |
| **Nr. Crt.** | **Denumire raport** | **Frecvență de raportare** | **Perioada depunerii raportului** | **Acces aplicații SIM** |
|  |  |  |  |  |

**2. În timpul exploatării:**

1. **condițiile necesare a fi îndeplinite în funcție de prevederile actelor normative specifice:**
* respectarea legislaţiei în vigoare privind protecţia mediului;
* executarea lucrărilor cu respectarea:
	+ documentaţiei tehnice depuse;
	+ condiţiilor prevăzute în prezentul acord şi în avizele preliminare emise de alte autorităţi;
	+ măsurilor şi condiţiilor impuse pentru perioada de construcţie şi de operare impuse conform prevederilor legale.
* la finalizarea bazinului piscicol se va solicita şi obţine autorizaţia de mediu pentru activitatea de piscicultură.
1. **condiții care reies din raportul privind impactul asupra mediului, respectiv din cerințele legislației comunitare specifice:**
* realizarea lucrărilor de refacere a mediului, conform planului şi programului de refacere a mediului;
* viitoarea acumulare de apă va fi prevăzută cu un sistem de monitorizare atât a calităţii apei din lac (prin prelevări de probe de apă), cât şi a apelor subterane din zonă (prin prelevări de probe de apă din cele două foraje de monitorizare);
* luarea unor măsuri de remediere rapidă a poluării (în cazul producerii acesteia) şi de reabilitare a calităţii apei din lac în scopul eliminării efectelor negative asupra apelor subterane;
* evitarea degradării zonelor învecinate obiectivului şi a vegetaţiei existente, din perimetrele adiacente, prin staţionarea mijloacelor auto, efectuări de reparaţii, depozitarea de materiale;
* colectarea tuturor deşeurilor rezultate din activitatea desfăşurata astfel încât odată cu această colectare sa se realizeze şi sortarea deşeurilor pe categorii;
* evitarea pierderilor de carburanţi la staţionarea mijloacelor auto.
1. **pentru** **instalațiile care intră sub incidența legislației privind prevenirea și controlul integrat al poluării: nu este cazul.**
2. **respectarea normelor impuse prin legislația specifică din domeniul calității aerului, managementul apei, managementul deșeurilor, zgomot, protecția naturii:**

Se impune respectarea normelor prevăzute prin legislaţia specifică:

* + O.U.G. nr. 195/2005 privind protecţia mediului, aprobată cu modificări şi completări prin Legea nr. 265/2006 şi O.U.G. nr. 164/2008;
	+ Ordinul M.M.P. nr. 135/2010 privind aprobarea metodologiei de aplicare a evaluării impactului asupra mediului pentru proiecte publice si private
	+ Legea Apelor nr. 107/1996, cu modificările şi completările ulterioare;
	+ H.G. nr. 188/2002 pentru aprobarea unor norme privind condiţiile de descărcare în mediul acvatic al apelor uzate, modificată şi completată prin H.G. nr. 352/2005 şi H.G. nr. 210/2007;
	+ Ordinului nr. 119/2014 pentru aprobarea Normelor de igienă şi sănătate publică privind mediul de viaţa al populaţiei;
	+ STAS 12574-87 privind condiţiile de calitate a aerului în zonele protejate;
	+ Legea nr. 104/2011 privind calitatea aerului înconjurător;
	+ Ord. nr. 3299/2012 pentru aprobarea metodologiei de realizare şi raportare a inventarelor privind emisiile de poluanţi în atmosferă;
	+ Legea nr. 211/2011 privind regimul deşeurilor;
	+ H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
	+ H.G. nr. 856/2008 privind gestionarea deşeurilor din industriile extractive;
	+ H.G. nr. 1061/2008 privind transportul deşeurilor periculoase şi nepericuloase pe teritoriul României;
	+ STAS 10009-88 privind protecţia împotriva zgomotului şi vibraţiilor;
	+ H.G. nr. 321/2005 privind evaluarea şi gestionarea zgomotului ambiental;
	+ H.G. nr. 878/2005 privind accesul publicului la informaţia privind mediul;
	+ Ordinul nr. 202/2881/2348/2013 pentru aprobarea Instrucţiunilor tehnice privind aplicarea şi urmărirea măsurilor stabilite în planul de refacere a mediului, în planul de gestionare a deşeurilor extractive şi în proiectul tehnic de refacere a mediului, precum şi modul de operare cu garanţia financiară pentru refacerea mediului afectat de activităţile miniere;
	+ Ordinul A.N.R.M. nr. 94/2009 pentru aprobarea Instrucţiunilor privind eliberarea permiselor de exploatare;
	+ H.G. nr. 1373/2008 privind reglementarea furnizării transportului rutier de bunuri divizibile pe drumurile publice ale României, cu modificările şi completările ulterioare;
	+ O.U.G. nr. 68/2007 privind răspunderea de mediu cu referire la prevenirea şi repararea prejudiciului asupra mediului, cu modificările şi completările ulterioare;
	+ O.U.G. nr. 196/2005 privind Fondul pentru mediu, cu modificările şi completările ulterioare.
1. **planul de monitorizare a mediului, cu indicarea componentelor de mediu care urmează a fi monitorizate, a periodicității, a parametrilor și a amplasamentului ales pentru monitorizarea fiecărui factor:** efectuarea **anuală** de analize ale calităţii apei din bazinul piscicol (indicatori: pH, NH4, NO2, NO3, Ptotal, CBO5) şi din cele două foraje de observaţie (indicatori: pH, NH4, NO2, NO3, Ptotal, CBO5) – se vor efectua de un laborator abilitat, conform legislaţiei de mediu în vigoare şi în conformitate cu prevederile avizului de gospodărire a apelor.

**3. În timpul închiderii, dezafectării, refacerii mediului și postînchidere**

1. **condiții necesare a fi îndeplinite la închidere/dezafectare/demolare:nu este cazul.**
2. **condiții pentru refacerea stării inițiale/reabilitare în vederea utilizării ulterioare a terenului:**

Lucrările de refacere a mediului, propuse a se realiza pe o perioadă de trei ani, sunt următoarele:

|  |  |  |  |  |  |
| --- | --- | --- | --- | --- | --- |
| Nr. crt. | Lucrări de refacere a mediului | Total 2017-2020 | 2017-2018 | 2018-2019 | 2019-2020 |
| Planificat | Planificat | Planificat | Planificat |
| Fizic | Valoric-lei | Fizic | Valoric-lei | Fizic | Valoric-lei | Fizic | Valoric-lei |
| 1 | Total lucrări de refacere a mediului | - | 24.750 |  | 8000 |  | 8000 |  | 8750 |
| 2 | Depunere steril pe taluzuri şi berme | 22.500 mc | 13.500 | 7.500 mc | 4500 | 7.500 mc | 4500 | 7.500 mc | 4500 |
| 3 | Amenajare taluzuri, berme (compactare) | 7500 mp | 7500 | 2500 mp | 2500 | 2500 mp | 2500 | 2500 mp | 2500 |
| 4 | Fertilizare taluzuri şi berme | 7500 mp | 750 | 2500 mp | 250 | 2500 mp | 250 | 2500 mp | 250 |
| 5 | Înierbare taluzuri şi berme | 7500 mp | 750 | 2500 mp | 250 | 2500 mp | 250 | 2500 mp | 250 |
| 6 | Plantare arbuşti | 125 buc. | 750 | - | -- | - | - | 125 buc | 750 |
| 7 | Alte lucrări pentru refacerea mediului | - | 1500 | - | 500 | - | 500 | - | 500 |

**c) planul de moitorizare a mediului, cu indicarea componentelor de mediu care urmează a fi monitorizate, a periodicității, a parametrilor și a amplasamentului ales pentru monitorizarea fiecărui factor: nu este cazul**

# **V. Informații cu privire la procesul de participare a publicului în procedura derulată:**

Publicul a fost informat pe toată durata procedurii de reglementare, atât de A.P.M. Giurgiu cât şi de titularul proiectului, respectiv S.C. RICOSTAR S.R.L.

**● când și cum a fost informat publicul, pe etape ale procedurii derulate:**

În conformitate cu legislaţia de mediu în vigoare, publicul a fost informat pe toată durata procedurii de reglementare

**a) depunerea solicitării**:

* publicarea de către titular, în presă, a anunţului privind solicitarea acordului de mediu (ziarul „Jurnal Giurgiuvean” din data de 06.10.2017) şi afişarea la sediul Primăriei comunei Adunaţii-Copăceni (05.10.2017);
* afişarea pe pagina web a A.P.M. Giurgiu a anunţului privind solicitarea acordului de mediu (04.10.2017).

**b)** **etapa de încadrare**:

* publicarea de către titular, în presă, a anunţului privind decizia etapei de încadrare (ziarul „Jurnalul Giurgiuvean” din data de 23.10.2017) şi afişarea la sediul Primăriei comunei Adunaţii Copăceni (17.10.2017);
* afişarea pe pagina web a A.P.M. Giurgiu a anunţului privind decizia etapei de încadrare (16.10.2017) şi proiectului deciziei etapei de încadrare (16.10.2017).

**c)** **dezbaterea publică:**

* publicarea de către titular, în presă, a anunţului privind organizarea dezbaterii publice a raportului privind impactul asupra mediului (ziarul „Jurnal Giurgiuvean” din data de 21.11.2017) şi afişarea la sediul Primăriei comunei Adunaţii Copăceni (20.11.2017);
* publicarea pe pagina web a APM Giurgiu a anunţului privind organizarea dezbaterii publice a raportului privind impactul asupra mediului (21.11.2017).

**d) decizia de emitere a acordului:**

-

**● când și cum a participat publicul interesat la procesul decizional privind proiectul:**

Pe parcursul procedurii nu s-au înregistrat contestaţii din partea publicului şi nu s-au înregistrat solicitări pentru consultarea documentaţiei.

La dezbaterea publică, organizată la sediul Primăriei comunei Adunaţii Copăceni în data de 12.12.2017, nu au fost participanţi din partea publicului.

**● cum au fost luate în considerare propunerile/observațiile justificate ale publicului interesat:**

Nu au existat propuneri/observaţii ale publicului pe parcursul procedurii de reglementare

**● dacă s-au solicitat completări/revizuiri ale raportului privind impactul asupra mediului și dacă acestea au fost puse la dispoziția publicului interesat:**

Nu este cazul.

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului proiectului.**

 **În cazul în care proiectul suferă modificări, titularul este obligat să notifice în scris autoritatea publică pentru protecția mediului emitentă asupra acestor modificări.**

 **Prezentul acord de mediu este valabil pe toată perioada punerii în aplicare a proiectului.**

 **Nerespectarea prevederilor prezentului acord de mediu se sancţionează conform prevederilor legale în vigoare.**

**Prezentul acord de mediu poate fi contestat în conformitate cu prevederile H.G. nr. 445/2009 și ale Legii contenciosului administrativ nr. 554/2004, cu modificările și completările ulterioare.**

**Prezentul Acord de Mediu conține 14 (paisprezece) de pagini și a fost redactat în 1 exemplare originale.**

**Prezentul acord nu exonerează de răspundere proiectantul și constructorul in cazul producerii unor accidente în timpul execuției lucrărilor.**